Ministru kabineta noteikumu projekta „Grozījumi Ministru kabineta 2012.gada 25.septembra noteikumos Nr. 643 “Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju”” sākotnējās ietekmes novērtējuma ziņojums (anotācija)

|  |
| --- |
| I. Kādēļ normatīvais akts ir vajadzīgs |
| 1.  | Pamatojums | Eiro ieviešanas kārtības likuma 30. panta pirmā daļa.Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu” 1.pielikuma „Pasākumu plāns Eiropas vienotās valūtas ieviešanai Latvijā” Juridisko jautājumu sadaļā uzdotie uzdevumi, kas saistīti ar Ministru kabineta normatīvo aktu pielāgošanu *euro.* |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2012.gada 25.septembra noteikumos Nr. 643 “Kārtība, kādā ministrijas un centrālās valsts iestādes, kā arī pašvaldības apkopo kapitālsabiedrību finanšu pārskatus un finanšu informāciju” (turpmāk – MK noteikumi Nr.643), aizstājot tajos latus ar *euro*. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4.  | Tiesiskā regulējuma mērķis un būtība | Šā projekta mērķis ir pielāgot MK noteikumus Nr.643 *euro* ieviešanai, aizstājot tajā latus ar *euro*. |
| 5.  | Projekta izstrādē iesaistītās institūcijas | Projekts šo jomu neskar. |
| 6.  | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7.  | Cita informācija | MK noteikumos Nr.643 noteiktajos pārskatos prasību un saistību atlikumus 2014.gada 1.janvārī (pārskata perioda sākumā) uzrāda *euro*, iepriekšējā pārskata perioda atlikumu latos pārrēķinot pēc Eiropas Padomes noteiktā maiņas kursa saskaņā ar likumu „*Euro* ieviešanas kārtības likums”. Pārskata perioda beigās prasību un saistību atlikumus pārskatos uzrāda *euro*, ārvalstu valūtās uzskaitītos atlikumus pārrēķinot saskaņā ar normatīvajos aktos, kas regulē grāmatvedības uzskaiti un pārskatu sagatavošanu, noteikto ārvalstu valūtas kursu.Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai.Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

***Anotācijas II, III, IV, V, VI un VII sadaļa – projekts šīs jomas neskar***

Finanšu ministrs A.Vilks

04.07.2013 09:08

334

I.Sirbu

67094257; inese.sirbu@kase.gov.lv